Toshkent to‘qimachilik va yengil sanoat institutining rektori vazifasini bajaruvchi tayinlandi

Hukumat qarori bilan Baxodirjon Ochilboyevich Onorboyev Toshkent to‘qimachilik va yengil sanoat institutining rektori vazifasini bajaruvchi etib tayinlandi. Bu haqda Adliya vazirligining “Huquqiy axborot” Telegram-kanalida xabar berildi.

Institut paxta, to‘qimachilik, yengil sanoat va matbaachilik sohalarida amalga oshirilayotgan islohotlardan kelib chiqadigan strategik vazifalarni ro‘yobga chiqara oladigan yuqori malakali mutaxassislarni tayyorlaydi.